
PARLAMENTUL ROMÂNIEI

CAMERA DEPUTAŢILOR
       Comisia pentru drepturile omului culte,                                Bucureşti,  22 iunie 2011                                                       şi problemele minorităţilor naţionale                                     Nr. 25/247                                                                                                                                                                                                                                                                                                                           

BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra proiectului de Lege privind completarea art.22 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, trimis spre dezbatere în fond, cu adresa nr. PL-x  348 din 16 mai 2011,  înregistrat sub nr.25/247 din 17 mai 2011. 

                     În raport de obiectul şi conţinutul său,  proiectul de lege face parte din categoria legilor ordinare.
PREŞEDINTE

Nicolae Păun




PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                         Bucureşti,  15 iunie 2011                                                       
omului, culte  Şi  PROBLEMELE 

minoritĂŢilor  naŢionale                            Nr.  PL-x  348/2011                                                                                                             
          


RAPORT
   
asupra proiectului de Lege privind completarea art.22 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date


În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile omului, culte şi problemele minorităţilor naţionale a fost sesizată spre dezbatere în fond, cu proiectul de Lege privind completarea  art.22  din  Legea  nr.677/2001  pentru  protecţia  persoanelor  cu privire  la  prelucrarea  datelor  cu  caracter  personal  şi  libera  circulaţie  a acestor  date, trimis cu adresa nr. PL-x  348 din 16 mai 2011, înregistrat sub nr.25/247 din 17 mai 2011.
Senatul, în calitate de primă Cameră sesizată, a adoptat proiectul de lege în şedinţa din 9 mai 2011.
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 75 din Constituţia României, republicată.
Comisia juridică, de disciplină şi imunităţi a avizat favorabil proiectul de lege conform avizului nr. PL-x 348/2011  din 31 mai 2011.

Consiliul Legislativ, cu avizul nr.44 din 17.01.2011, avizează favorabil iniţiativa legislativă.

Guvernul nu susţine adoptarea iniţiativei legislative de faţă.
Proiectul de lege supus dezbaterii are ca obiect de reglementare completarea art.22 din Legea nr.677/2001 privind protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, în sensul eliminării obligativităţii notificării prelucrării datelor cu caracter personal către Autoritatea Naţională de Supraveghere a Prelucrării Datelor cu Caracter Personal, în cazul asociaţiilor şi fundaţiilor. În opinia iniţiatorilor, obligativitatea notificării reprezintă  un exces birocratic care îngreunează şi complică inutil activitatea acestora. 
În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege, în şedinţa din 15 mai a.c. 
La şedinţa Comisiei au fost prezenţi 13 deputaţi din totalul de 13 membri. 
Din partea iniţiatorilor, a participat la lucrări dl deputat Sergiu Andon, care este şi secretarul Comisiei. Deşi invitaţi, reprezentanţii Autorităţii Naţionale de Supraveghere a Prelucrării Datelor cu Caracter Personal şi cei ai Ministerului Justiţiei nu au participat la lucrările Comisiei.
În urma examinării proiectului de lege, a avizelor sus-menţionate şi a punctelor de vedere exprimate, membrii comisiei au hotărât, cu majoritate de voturi                 (1 abţinere), să propună plenului Camerei Deputaţilor adoptarea proiectului de Lege privind completarea art.22 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.          

PREŞEDINTE,                                                    SECRETAR ,

Nicolae PĂUN                                                    Sergiu ANDON
                 Întocmit :

                 Şef birou 
                 Onesia Babeş    

